Na temelju članka 30. Statuta Općine Sveti Ivan Žabno (“Službeni glasnik Koprivničko – križevačke županije ” broj 10/13) Općinsko vijeće Općine Sveti Ivan Žabno na 5. sjednici održanoj 27. prosinca 2013. donijelo je

PLAN

o izmjenama Plana gradnje komunalnih vodnih građevina na području Općine Sveti Ivan Žabno u 2013. godini

I.

U planu gradnje komunalnih vodnih građevina na području Općine Sveti Ivan Žabno u 2013. godini ( Službeni glasnik Koprivničko- križevačke županije 16/12)( u daljnjem tekstu: Plan) u točki II. alineja 2. se briše.

II.

Točka III. mijenja se i glasi:

„Planiranje poslova gradnje komunalnih građevina, te nabave opreme i predviđeni troškovi, utvrđuju se zajednički za pripremu zemljišta za izgradnju komunalnih vodnih građevina i uređaja kao i rješavanja imovinsko-pravnih odnosa, ishođenja građevinskih dozvola, nadzora, nepredviđenih troškova i drugoga, te za nabavu kapitalnih sredstava (izgradnja) prema vrstama za pojedine objekte u ukupnoj svoti 198.255,58 kuna, prema vrsti pojedine vodne građevine i to:

1. Izgradnja putne i kanalske mreže 8.042,18 kuna,

2. Izgradnja kanalizacije i kolektora kanalizacije

u Predavcu Križevačkom i Ulici Braće Radića 190.213,40 kuna.“

III.

Točka IV. mijenja se i glasi:

„Za financiranje ostvarivanja utvrđenog Plana prema procijenjenim troškovima utvrđuju se financijska sredstva u svoti 198.255,58 kuna, prema izvorima u slijedećim iznosima:

1. Prihod od naknade za priključenje na vodovodnu mrežu 17.000,00 kuna,
2. Proračuna Općine Sveti Ivan Žabno za 2013. godinu 181.255,58 kuna.

IV.

Ovaj Plan stupa na snagu prvog dana od dana objave u «Službenom glasniku Koprivničko- križevačke županije».

OPĆINSKO VIJEĆE

OPĆINE SVETI IVAN ŽABNO

KLASA: 325-01/13-01/04

URBROJ: 2137/19-02/1-13-1

Sveti Ivan Žabno, 27. prosinca 2013.

PREDSJEDNICA:

Dunja Trakoštanec Jokić